kardosdrur/scandi-wiki huggingface dataset:
Albert Markos

Albert Markos (født 17. oktober 1914 i Cristuru Secuiesc, Rumænien - død 11. juni 1981) var en rumænsk komponist, dirigent, professor, lærer og violinist.

Markos studerede komposition, violin og direktion på Musikkonservatoriet i Cluj hos Martian Negrea. Han har skrevet 2 symfonier, orkesterværker, kammermusik etc. Markos var professor og lærer i komposition på George Dima Conservatory i Cluj-Napoca.

Udvalgte værker 

 Symfoni nr. 1 "Symfoni i Velstand Liberty" (1961) - for orkester
 Symfoni nr. 2 "Koncertante" (1964) - for blæserkvintet og kammerorkester

Eksterne henvisninger 
 Om Albert Markos på www.musicweb-international.com

Komponister fra Rumænien
Dirigenter fra Rumænien
Professorer fra Rumænien
Lærere fra Rumænien
Violinister fra Rumænien
Francis Chagrin

Francis Chagrin opr. (Alexander Pauker) (født 15. november 1905 i Bukarest, Rumænien - død 10. november 1972 i London, England) var en rumænsk/engelsk komponist, pianist og dirigent.

Chagrin studerede komposition hos Mihail Jora, og på L’École Normale i Paris, hos Paul Dukas og Nadia Boulanger.
Arbejdede som natklub pianist i Paris, og skrev populærmusik og filmmusik, for at ernære sig.
Han har skrevet 2 symfonier, orkesterværker, koncertmusik, filmmusik, vokalmusik, instrumentalværker etc.
Chagrin bosatte sig i England (1936), og levede som filmkomponist og dirigent på mange af de ledende teatre i landet.

Udvalgte værker 

 Symfoni nr. 1 (1959) - for orkester
 Symfoni nr. 2 (1970) - for orkester
 Klaverkoncert (1948) - for klaver og orkester
 "Helter Skelter" (1949) - filmmusik
 "Castellana" (1968) - Spansk dans - for orkester
 "Lamento appassionato" (1951) - for strygere

Eksterne henvisninger 
 OM Francis Chagrin på www.musicweb-international.com 

Komponister fra Rumænien
Komponister fra England
Dirigenter fra Rumænien
Pianister fra Rumænien
Dirigenter fra England
Forlaget Sesam

Forlaget Sesam A/S var et dansk forlag der blev stiftet i 1955. 
Forlaget var organiseret som et aktieselskab og havde oprindeligt Jørgen Lademann, Georg Andreas Vejen Larsen og Elvin Ingvard Peter Karl Pedersen i bestyrelsen.
Virksomheden markedsførte sig også under navnet Forlaget Madame A/S.

Forlaget Sesam A/S ophørte som selvstændig virksomhed den 1. maj 1992 efter virksomhedsfusion med Grafisk Forlag A/S (A/S62350).
Grafisk Forlag A/S ændrede da også navn til Aschehoug A/S, der i 1994 ændrede navn til Aschehoug Dansk Forlag A/S.
Denne virksomhed ophørte efter fusion med Egmont Online A/S i december 2003 der fortsatte under navnet Aschehoug Dansk Forlag A/S. I 2007 ændrede denne virksomhed navnet endnu en gang, da til Lindhardt og Ringhof Forlag A/S.
Således er navnet "Forlaget Sesam A/S" per 2020 ejet af Lindhardt og Ringhof Forlag A/S (CVR 76351910).

Navnet "Forlaget Sesam" er tilstadighed benyttet til at udgive bøger under som et forlæggermærke.
I midten af nullerne havde forlæggermærket held med genudgivelse af af Enid Blytons De 5-bøger.

Omkring 2005 var Erik Barfoed forlagschef for Forlaget Sesam.

Henvisninger 

Forlag fra Danmark
Charlottetårnet

Charlottetårnet er et højhus beliggende på Hjørringgade på Østerbro. Tårnet er 56 meter højt og måler kun 9x14 meter i etageplan. Tårnets samlede areal er 3.151 m². 

Charlottetårnet blev opført i perioden 2015-2019 og er nabo til Charlottehaven. Byggeriet består af to bygninger i forskellige højder; et byhus i 5 etager med facade i gadelinje og en tårnbygning, der tilbagetrukket fra gaden rejser sig i 16 etager. De to sammenbyggede bygninger indeholder tilsammen 37 hotellejligheder.

Byggeriet er zink-beklædt, og facaden har et markant udtryk med karnapper og vinduer i varierende størrelser. Begge tagflader har tagterrasse med udsigt over byen og havnen.

Bygninger, konstruktioner og anlæg i København
Østerbro
Bure Voldsted

Bure Voldsted, også kaldet Borre Voldsted, Borre Slot  eller Langesøhus  er et gammelt voldsted beliggende i  Langsødalen nord Buresø for i Allerød Kommune Bure Voldsted var et fæstningsværk, der tilhørte Hvideslægten og på tidspunktet et af de største på Sjælland. Voldstedet blev i slutningen af 1800-tallet og starten af 1900-tallet gravet delvist væk af den datidige ejer, og først i 1944 blev resterne fredet. Voldstedet består af en uregelmæssig firkantet borgbanke. Voldstedet har ligget på en holm i den  nu tidligere Langesø med adgang fra nordøst. På vandsiden har der været flere volde og grave. Der kendes et gavebrev udstedt på Langesøhus fra 1274 og signeret af bl.a. Erik Klipping, hans mor, Margrete Sambiria.

I dag ses kun en ca. 5 meter borgbanke på ca. 30 x 30 meter, men  i 1700-tallet kunne man stadig se ruiner på stedet. Oprindelig har borgen været 50 x 50 meter.

Referencer 

Voldsteder
Lokaliteter i Allerød Kommune
Slægten Hvide
Richard af Acerra

Richard af Acerra (, ) (døde 30. november 1196) var en italonormannisk adelsmand, der var greve af Acerra, og barnebarn af Robert af Medania, en franskmand fra Anjou. Richard var bror til Sibylle, der var gift med Tancred af Sicilien, og da Tancred gjorde krav på den sicilianske trone i 1189 var Richard således hans vigtigste støtte på den italienske halvø.

Under den tysk-romerske kejser Henrik 6.'s invasion af Sicilien var Richard en af hans primære modstandere, og generobrede størstedelen af Apulien efter Henriks nederlag i belejringen af Napoli. Nogle år senere blev Richard dog taget til fange af Henriks ministerialis Diepold af Schweinspünt, og blev i slutningen af 1196 udleveret til Henrik, som på grusom vis henrettede ham.

Henvisninger 

Grever fra Italien
Normannere
Katedralen i Palermo

Katedralen i Palermo er ærkebispedømmet Palermos katedral, beliggende i Palermo på Sicilien i det sydlige Italien. Den er dedikeret til Jomfru Marias optagelse i himlen. Arkitekturmæssigt er den karakteriseret ved tilstedeværelsen af flere forskellige stilarter på grund af en lang historie med tilføjelser, ændringer og restorationer, hvoraf de seneste fandt sted i det 18. århundrede.

Palermo
Domkirker i Italien
Jomfru Marias optagelse i himlen

Jomfru Marias optagelse i himlen, også kaldet jomfru Marias himmelfart, latin Assumptio Mariae betegner indenfor den tidlige katolsk, ortodoks, orientalsk-ortodoks og delvis anglikansk den begivenhed, hvorved den bibelske jomfru Maria blev blev ført til himmels med både krop og sjæl. Dette bliver fejret på samme dag i både øst- og vestkirken, nemlig 15. august, men blev først et katolsk dogme 1. november 1950, da Pius 12. udtalte sig ex cathedra i den apostoliske konstitution Munificentissimus Deus. I den ortodokse kirke kaldes højtiden bortgangen.

Den 15. august var i katolsk tid også en vigtig mærkedag i Norden og dagen har sit eget tegn på primstaven i form af et indrammet kors. På denne dagen bad folk til jomfru Maria om at det ikke skulle blive et dårligt år. Dagen hed i den forbindelse Marias himmelfart.

Opfattelsen af Marias himmelfart deles ikke af protestantiske kirker, da disse hævder at der ikke findes bibelsk belæg for påstanden.

15. august er som følge af højtiden helligdag i en række land, heriblandt Belgien, Chile, Colombia, Ecuador, Frankrig, Grækenland, Italien, Kroatien, Libanon, Litauen, Malta, Mauritius, Polen, Portugal, Senegal, Slovenien, Spanien, Tyskland (Saarland og Bayern) og Østrig. Den ortodokse kirke følger den julianske kalender og fejrer derfor dagen 28. august.

Se også 
 Kristi himmelfart
 Ferragosto, italiensk, polsk og litausk højtidsdag 15. august

Kildangivelser 

Jomfru Maria
Kristen teologi
At komme ind i himlen levende
Bambusa Kvindeligaen 2020-21

Bambusa Kvindeligaen var den 85. sæson af Damehåndboldligaen.

Slutspil 
Efter 22 kampe i grundspillet kvalificerede de otte øverste hold sig til slutspillet hvor de blev opdelt i to puljer. Pulje 1 bestående af nummer 1, 4, 5, 8 fra grundspillet og pulje 2 bestående af nummer 2, 3, 6, 7 fra grundspillet. Her spillede de en kamp ude og hjemme. I tilfælde af pointlighed var det placeringen i grundspillet der afgør holdenes placering i puljespillet. De 2 øverste hold kvalificerede sig til semifinalen, der blev afviklet over 3 kampe. Her havde højest placeret hold hjemmebane i kamp 1 og 3. Vinderne af de 2 semifinaler mødtes i finalen og de 2 tabere mødtes i bronzekampen. Både finalen og bronzekampen blev igen afviklet over 3 kampe hvor det højest placerede hold havde hjemmebane i kamp 1 og 3.

Klubber

Personale og trøjer

Stilling

Statistik

Top målscorere

Grundspillet

Hele sæsonen

Top målvogtere

Top assists

Liga All-Stars

Månedens spiller

Referencer

Eksterne links 
 Stilling hos DHF

Damehåndboldligaen
DM i håndbold (kvinder)
Håndbold i 2020
Håndbold i 2021
Konrad af Querfurt

Der findes flere personer med navnet Konrad af Querfurt:

 Konrad af Querfurt (ærkebiskop af Magdeburg) (ca. 1100–1142), ærkebiskop af Magdeburg
 Konrad af Querfurt (biskop af Würzburg) (ca. 1160–1202), biskop af Hildesheim og biskop af Würzburg
Konrad af Querfurt (biskop af Würzburg)

Konrad von Querfurt (født ca. 1160, død 3. december 1202 i Würzburg) var en betydningsfuld gejstlig fyrste i det sene 12. århundrede. Han var biskop af Hildesheim (1194–1199) og biskop af Würzburg (1198–1202) og tjente to tysk-romerske konger som rigskansler (1194–1201).

Biskopper fra Tyskland
Richard af San Germano

Richard af San Germano (; født før 1170, død efter oktober 1243) var en notarius publicus i San Germano i Valle Latina ikke langt fra klosteret Monte Cassino mellem februar 1186 og marts 1232. Han skrev en krønike (sommetider kaldet Chronica regni Siciliae) om Mezzogiorno fra Vilhelm 2. af Sicilien i 1189 til 1243. Det er den mest omfattende kilde til information om Huset Hohenstaufen i Italien.
Holstebro Håndbold

Holstebro Håndbold (under foreningen HH90) er en dansk kvindehåndboldklub, der siden 2022 har optrådt i landets andenbedste kvindelige håndboldrække 1. division. Senest var de spillende i hele 13 år i Damehåndboldligaen, fra 2009 frem til 2022. Klubben er en sammenslutning fra 1990 af Holstebro KFUM og Holstebro HK, og har i dag ca. 530 aktive medlemmer, heraf 480 i ungdomsafdelingen.

HH90 var moderklub til TTH Holstebros dameligahold. HH90 er ligeledes en del af TTH Holstebros ungdomsafdeling som varetager hold i U-16 og U-18 rækkerne.

Fra sæsonen 2020-21, vil klubben dameligahold ikke længere være tilknyttet TTH-afdelingen mere. Fremover vil dameligaholdet optræde under HH90 i Damehåndboldligaen.

Klubben er hvert år i påsken arrangør af Danmarks største ungdomsstævne med 4000 deltagere med hold fra Norge, Sverige, Tyskland, Holland, Belgien og Danmark.

Det nye navn Holstebro Håndbold, blev offentliggjort den 14. april 2020.

Resultater

TTH Holstebro 
Damehåndboldligaen:
Sølv: 2013
Bronze: 2015, 2016
EHF Cup: 2
Vinder: 2013, 2015
Sølv: 2011
EHF Cup Winners' Cup: 
Vinder: 2016

Spillertruppen 2021/22

Transfers

Referencer

Eksterne henvisninger 

 officielle websted
 HH90 hos DHF's hjemmeside 

Håndbold
Klubber, der spiller i Håndboldligaen
Etableret i 2020
Julesång

Julesång er en sang af Errol Norstedt. Sangen kan findes på kassettebåndet Eddie's Garderob fra 1994.

Tekst 
Sangen er blandt de mere vulgære værker i Errol Norstedts repertoire om sex, alkohol, vold i familien og mere. 

En familievenlig version ved navn "Kopparbärsjul" er med på samlealbumet Kopparbärs - Tomterock sammen med en ny optagelse af "Ute På Vischan".

Referencer 
Sange fra 1994
Eddie Meduza-sange
Sange fra Sverige
Singler fra 2015

Eksterne henvisninger 

 Eddies Himmel på Luftkaffe.se, hentet den 31. januar 2021
Festugerevyen

Festugerevyen er en aarhusiansk revy, som har eksisteret siden 1973. Revyen opføres dagligt i ni dage i forbindelse med Aarhus Festuge, heraf navnet. Den har siden 1975 været opført på Rosenteatret

Historie
Initiativet til revyen blev taget af Jytte Thrane og Jørgen Nygaard i 1970 under foreningen Amatørscenen Århus, og første revy blev produceret i 1973 i lånte lokaler på Sct. Annagade Skole. Opførelsen fandt sted i Tonicas telt på Klostertorvet og året efter på restauranten  Jacobs BBQ. Sidstnævnte var springbræt for flere skuespillere i 1970'erne, eksempelvis Linie 3.
 
I 1975 fik foreningen lokaler i Rosensgade i Aarhus og skiftede derefter navn til teatrets navn, Rosenteatret. I dag er pladsen foran opkaldt efter teatret og hedder "Teatertorvet", hvorfor det ikke længere officielt har adresse i Rosensgade. Revyen har derfor været opført på Rosenteatret siden 1975, med undtagelse af 2019 hvor en akut renovering af teatret i sidste øjeblik gjorde, at man måtte aflyse. I 2008 var billetsalget så lavt, at der kun blev opført to forestillinger, revyens undertitel var det år ironisk nok En skraldespandsrevy med knald på.

Referencer 

Revyer
Kultur i Aarhus
Etableret i 1973
Go A

Go_A er et ukrainsk elektro-folkeband.

De skulle have repræsenteret Ukraine i Eurovision Song Contest 2020 i Rotterdam, Holland, med sangen "Solovey". Efter aflysningen af konkurrencen i 2020 på grund af coronavirus-pandemien 2019-20, blev det annonceret, at bandet repræsenterer landet i 2021 med deres nye sang "SHUM". EBU'et fortalte dem at de blev nødt til at lave en ny version af sangen grundet af at sangen var et minut for langt og sangen var en moderniseret version af en Ukrainsk folkesang. Det gik imod EBU'ets regler om at sangen skal være original. Gruppen endte på en 5. plads i finalen.

Eksterne henvisninger 
 

Musikgrupper fra Ukraine
Ukraines Eurovision Song Contest-deltagere
Deltagere ved Eurovision Song Contest 2020
Deltagere ved Eurovision Song Contest 2021
Personligt værnemiddel

Et personligt værnemiddel er et stykke sikkerhedsudstyr, det kan være til beskyttelse i håndværk eller industri - og et middel, der skal beskytte mennesker som sundhedspersonale imod smitte med mikroorganismer - og forhindre i at videregive smitte.

Personlige værnemidler inden for sundhedssektoren kan være forklæder, kitler, ansigtsmaske, mundbind, visir, handsker og håndsprit.

Mundbind kan bestå af flere lag (typisk 3) og kan frafiltrere bakterier og partikler med en effektivitet på op til 99%. Et mundbinds effektivitet afhænger af kvaliteten og om mundbindet anvendes korrekt.

Coronakrisen 
I den tyske by Jena er det bestemt, at borgere skal bære mundbind, når de handler og bruger offentlig transport.
I Jena har frivillige i sammenslutningen "Wir für Jena" har produceret 8.500 mundbind til byens sundheds- og plejepersonale.

I Danmark var der mangel på personlige værnemidler til at beskytte sundhedspersonalet under coronakrisen.

Personlige værnemidler i håndværk og industri samt undervisning 
Inden for håndværk og industri er et personligt værnemiddel en indretning, der forhindrer arbejdere i at komme fysisk til skade. Det kan være afskærmning af farlige maskindele (fx en skærm over en rundsavsklinge), men også et fremføringsredskab (en »skubber«), så man ikke får fingrene for tæt på klingen.

I skolen bruger man personlige værnemidler i sløjd og fysik/kemi og andre fag, hvor lærere og elever kommer i kontakt med maskiner og kemikalier.

Ved brug af motorkædesav anvendes personlige værnemidler som beskyttelseshjelm, høreværn, øjenværn (sikkerhedsbriller eller Visir), bukser og fodtøj med skæreindlæg. I kemiske laboratorier benyttes øjenværn, handsker og kitler eller forklæder. I sløjd skal der være udsugning, så man kan undgå åndedrætsværn med støvfilter. Man taler også om procesventilation.

Lærere i fysik/kemi, sløjd og håndværk og design i folkeskolen skal have bestået et sikkerhedskursus som forudsætning for deres virke. Personlige værnemidler er et centralt emne i sikkerhedskurset.

Se også 
 Værnemiddel

Referencer 

 
Arbejdsmiljø
Sløjd
Håndværk og design
Sikkerhed
Forebyggelse
Tryghed
Walter af Pagliara

Walter af Pagliara (; døde 1229 eller 1231) var kongeriget Siciliens kansler under Dronning Constance og kejser Henrik 6. af Det tysk-romerske rige. Han var også biskop af Troia (1189–1208) og senere biskop af Catania (fra 1208).

Kilder
Kantorowicz, Ernst. Frederick the Second. Frederick Ungar Publishing Company: 1937.
Matthew, Donald. The Norman Kingdom of Sicily. Cambridge University Press: 1992.
Ryccardi di Sancto Germano Notarii Chronicon. G. A. Loud, oversættelse.

Personer fra Italien
Sundsfjorden (Averøy)

Sundsfjorden er en fjord på Averøya i Averøy kommune i Møre og Romsdal fylke i Norge. Den går 1,7 kilometer mod syd til Sundsøya hvor den fortsætter som Nekkstadfjorden. Syd for Nekkstadfjorden ligger  Bafjorden, og til sammen har de tre fjorde en samlet længde på 4,5 kilometer.

Fjorden har indløb mellem Flatset i vest og Bogen i øst. Gården  Hjelset ligger på østsiden, mens Søfstad ligger på vestsiden. Tordøya ligger midt i indløbet til fjorden og ved siden af Sundsøya i syd ligger Sauholmen.

Kilder og henvisninger 

Fjorde i Møre og Romsdal
Averøy
Hartwig 2. af Bremen

Hartwig af Uthlede (død 3. november 1207) var en tysk adelsmand, der under navnet Hartwig 2. af Bremen var fyrstærkebiskop af Bremen (1185–1190 og de facto igen 1192–1207) og en af initiativtagerne til det livlandske korstog.

Ærkebiskopper
Hartwig af Bremen

Der har fandtes to ærkebispefyrster af Bremen med navnet Hartwig:
 Hartwig 1. af Bremen
 Hartwig 2. af Bremen
Lauvøyfjorden

Lauvøyfjorden er navnet på flere fjorde i Norge:

 Lauvøyfjorden (Namsos) – en fjord i Namsos kommune i det tidligere Nord-Trøndelag.
 Lauvøyfjorden (Sør-Trøndelag) – en fjord i Åfjord og Bjugn kommuner i det tidligere Sør-Trøndelag.
 Lauvøyfjorden (Nordmøre) – en fjord i Averøy og Eide kommuner i Møre og Romsdal.
Lauvøyfjorden (Nordmøre)

Lauvøyfjorden er en fjord der går langs kommunegrænsen mellem Eide og Averøy kommuner i Møre og Romsdal  fylke i Norge. Den ligger på vestsiden af Averøya, og går ca. 4,5 kilometer mod syd, og fortsætter som Kornstadfjorden på sydvestsiden af øen.

Atlanterhavsvejen markerer indløbet til fjorden i nord. Dette vejstykke langs fylkesvej 64 er en kendt turistattraktion, med flere broer som krydser de mange holme og skære i fjorden, helt yderst i havgabet. 

Kårvåg ligger ved den østlige ende af Atlanterhavsvejen og i vest ligger Vevang. Ved Tevikholmen i syd går fjorden over i Kornstadfjorden som fortsætter mod sydøst.

Kilder og henvisninger 

Fjorde i Møre og Romsdal
Hustadvika
Averøy
Toma Prošev

Toma Prošev (født 10. november 1931 i Skopje, Nordmakedonien, død 12. september 1996 i Zagreb, Kroatien) var en makedonsk komponist, professor og lærer.

Prošev studerede komposition på Musikkonservatoriet i Zagreb og på Musikkonservatoriet i Ljubljana. Han fuldendte sine studier Paris hos Nadia Boulanger. Prošev har skrevet 11 symfonier, orkesterværker, kammermusik, operaer, koncertmusik, balletmusik, korværker, oratorier, vokalmusik, og instrumentalværker etc.
Han underviste på mange musikskoler i Makedonien, men underviste fra (1967) som professor og lærer i komposition fast på Musikhøjskolen i Skojpe.

Udvalgte værker 

 Symfoni nr. 1 (1962) - for orkester
 Symfoni nr. 2 (1971) - for strygeorkester
 Symfoni nr. 3 (1976) - for orkester
 Symfoni nr. 4 (1977) - for orkester
 Symfoni nr. 5 (1984) - for orkester
 Symfoni nr. 6 (1987) - for orkester
 Symfoni nr. 7 (1988) - for orkester
 Symfoni nr. 8 (1989) - for orkester
 Symfoni nr. 9 (1991) - for orkester
 Symfoni nr. 10 (1992) - for orkester 
 Symfoni nr. 11 (1992) - for orkester
 Violinkoncert (1963) - for violin og orkester
 Ondes Martenot-koncert (1964) for ondes martenot og orkester
 Skojpe - Oratorium (1964) - for kor

Eksterne henvisninger 
 Om Toma Prošev på www.musicweb-international.com

Komponister fra Nordmakedonien
Professorer
Lærere
Personer fra Skopje
Martin Gjoka

Martin Gjoka (født 20. april 1890 i Bar, Montenegro - død 3. februar 1940 i Shkodra, Albanien) var en albansk komponist, lærer, dirigent, fløjtenist, violinist og pianist. 

Gjoka studerede komposition i Shkodra og senere i Salzburg. Han har skrevet en symfoni, orkesterværker, korværker, vokalværker etc. Arbejdede som lærer på mange musikskoler i Albanien og dirigerede mange kor og orkestre, nogle som han selv grundlagde. Han hører til de vigtige albanske komponister og en af de første af betydning. Gojka arbejde ihærdigt for at skabe musikkonservatorier i Albanien.

Udvalgte værker 
 Symfoni (i to satser) "Blomsterne på Skanderbegs grav" (1922) - for orkester

Eksterne henvisninger 
   Om Martin Gjoka
  Om Martin Gjoka på www.musicweb-international.com

Komponister fra Albanien
Lærere
Dirigenter
Fløjtenister
Violinister
Pianister
Kaoru Koyama

Kaoru Koyama (født 21. februar 1955 i Tokyo, Japan, død 8. juni 2006) var en japansk komponist og lærer.

Koyama studerede komposition på Tokyos Kunstuniversitet og underviste senere samme sted som lærer i komposition.
Han har skrevet en symfoni, orkesterværker, koncertmusik og instrumentalværker etc.

Udvalgte værker 

 Symfoni Koncertante "Nubatama III" (1978-96) - for klarinet, harpe, obo og orkester
 Violinkoncert (1994) - for violin og orkester

Eksterne henvisninger 
 Om Kaoru Koyama på www.musicweb-international.com

Komponister fra Japan
Lærere
Personer fra Tokyo
Val Venis

Sean Allen Morley (født 6. marts 1971),  bedre kendt under ringnavnet Val Venis, er en canadisk professionel wrestler. Han er bedst kendt for sine optrædener hos World Wrestling Entertainment (WWF/WWE) fra 1998 til 2009. Han har også optrådt hos Consejo Mundial de Lucha Libre og Total Nonstop Action Wrestling.

I løbet af sin karriere i WWE opnåede Venis det interkontinentale mesterskab to gange, det europæiske mesterskab en gang, og taghold-verdensmesterskabet i teamet med Lance Storm en gang.

Venis fik kontrakt med World Wrestling Federation (WWF) i 1998 og fik gimmicken som en pornostjerne ved navn Val Venis. Karakteren blev introduceret med en serie vignetter, der viste Venis' fiktive livsstil både på og uden for sættet, den mest bemærkelsesværdige af disse var en vignette med Venis som optrådte med den fremtrædende pornostjerne Jenna Jameson.

Han blev senere storylinemæssigt involveret med Kaientai-gruppen gennem en affære med Yamaguchi-Sans's kone, Shian-Li Tsang. Som resultat kæmpede medlemmerne af Kaientai en række mislykkede kampe imod Venis.

Venis blev senere involveret i flere storylines, hvor han havde sex med modstandernes hustruer. Han startede en fejde med Dustin Runnels, den 14. september 1998 på en episode af Raw, da Venis viste Runnels sin nye pornofilm, med Venis i sengen med Dustins kone, Terri Runnels. Hun blev derefter hans kæreste på skærmen.

Han dannede også et taghold sammen med alfons-karakteren The Godfather ved navn kaldet "Supply and Demand".

Senere startede han en fejde med den interkontinentale mester Ken Shamrock, efter at Venis lavede en film med ham og Shamrocks kayfabe-søster Ryan kaldt Shaving Ryan's Privates.

Referencer 

Wrestlere fra Canada
Bruno Bjelinski

Bruno Bjelinski opr. Weiss (født 1. november 1909 i Trieste, Italien - død 3. september 1992 i Silba, Kroatien) var en kroatisk komponist, lærer, violinist og pianist.

Bjelinski studerede komposition på Musikkonservatoriet i Zagreb hos Blagoje Bersa og Franjo Dugan. Han har skrevet 15 symfonier, 4 sinfoniettas, orkesterværker, kammermusik, operaer, balletmusik, koncertmusik etc.

Bjelinski underviste i kompostion igennem tre årtier på Musikkonservatoriet i Zagreb. Han modtog flere priser bl.a. livspræstations prisen Vladimir Nazor Award (1978). Bjelinski var inspireret af Francis Poulenc, Paul Hindemith, Maurice Ravel og Darius Milhaud. Han anses for en af de væsentlige komponister fra Kroatien i 1900-tallet.

Udvalgte værker 

 Symfoni nr. 1 "Sommer" (1955) - for orkester
 Symfoni nr. 2 "Til minde om Poetae" (1961) - for orkester
 Symfoni nr. 3 "Musik for venner" (1965) - for orkester
 Symfoni nr. 4 "Symfoni Jubilans" (1965) - for orkester
 Symfoni nr. 5 "Thalia" (1969) - for orkester
 Symfoni nr. 6 "Symfoni Vokal" (1974) - for kor, klaver, orgel og slagtøj
 Symfoni nr. 7 (1980) - for mezzosopran og orkester
 Symfoni nr. 8 "Fire livsglæder" (1982) - for orkester
 Symfoni nr. 9 "Symfoni fra Øen" (1984) - for orkester
 Symfoni nr. 10 "Europa" (1985) - For orkester
 Symfoni nr. 11 (1985) - for orkester
 Symfoni nr. 12 (1986) - for orkester
 Symfoni nr. 13 (1986) - for orkester
 Symfoni nr. 14 (1987) - for baryton, blokfløjte og orkester
 Symfoni nr. 15 (1988) - for 4 violiner og orkester
 Fløjtekoncert (1955) - for fløjte og strygeorkester

Eksterne henvisninger 
 Om Bruno Bjelinski på www.musicweb-international.com

Komponister fra Kroatien
Lærere
Violinister
Pianister fra Kroatien